钦定古今图书集成/明伦汇编/宫闱典/第042卷 > 《贺册皇后表》王安石
## 钦定古今图书集成/明伦汇编/宫闱典/第042卷 > 《贺册皇后表》王安石

寖盛之礼，发于宫闱；驩康之声，播于寰海。恭惟陛下，
仿古之宪，刑家以身，乃资妇德之良，俾贰坤仪之政。
盖《关雎》之求淑女，以无险陂私谒之心；《鸡鸣》之得贤
妃，则有儆戒相成之道。于以求助，不专为恩。臣生逢
明时，切观盛事。祝圣人之多子，辄慕尧封；思令德以
式歌，岂惭周雅。